Cher a făcut declarații inedite. Vedeta a ales să vorbească public despre alegerea sa de a ieși doar cu bărbați mai tineri decât ea.
Invitată în cadrul emisiunii The Jennifer Hudson Show, Cher a vorbit onest despre viața sa amoroasă, explicând de ce preferă să se întâlnească cu bărbați mult mai tineri decât ea: ,,Iar motivul pentru care m-am întâlnit cu bărbați tineri este pentru că bărbații de vârsta mea sunt mai în vârstă – și acum sunt toți morți , dar înainte, erau întotdeauna îngroziți să mă abordeze. Iar bărbații mai tineri au fost crescuți de femei ca mine”, a mărturisit artista în vârstă de 77 de ani.
Cher a mai spus și că, în general, este destul de „timidă” în preajma bărbaților, iar că cei tineri „sunt mai îndrăzneți”. De asemenea, aceasta a povestit că, în trecut, a respins avansurile unor mari vedete, cum ar fi Elvis Presley, fiindcă se temea că e prea îndrăzneț și și-ar putea distruge reputația.
Cher formează un cuplu cu Alexander „AE” Edwards, în vârstă de 38 de ani. Cei doi au fost văzuți împreună pentru prima oară în noiembrie 2022, când au fost surprinși ținându-se de mână în timp ce părăseau un restaurant din Los Angeles. Apoi, în martie 2023, Cher și Alexander Edwards și-au făcut debutul oficial pe covorul roșu în calitate de cuplu. Cântăreața și fostul iubit al lui Amber Rose au participat la prezentarea de modă Versace toamnă-iarnă 2023: „Ne simțim foarte bine împreună. Putem vorbi despre muzică. Putem vorbi despre orice. Are un simț al umorului grozav. Pur și simplu ne înțelegem”, a declarat recent Alexander „AE” Edwards despre Cher.
Chiar dacă preferă ca parteneii ei să fie mai tineri decât ea, Cher recunoaște că între ea și actualul iubit apar neînțelegeri adesea din cauza diferenței de vârstă: ,,Uneori vorbesc cu el și habar nu are despre cine îi spun… Zilele trecute, l-am întrebat: ‘Știi cine este, nu știu, Clark Gable?” Cineva a spus: „Da, bineînțeles”, dar sunt majoritatea referințelor mele… Se uită la mine și spune: „Nu eram încă născut”, a declarat Cher.
Cu toate neînțelegerile lor bazate pe diferența de vârstă, Cher a recunoscut că Alexander Edwards este extraordinar și că relatia lor funcționează „de minune”: ,,Ei bine, pe hârtie, este cam ridicol, dar în viața reală, ne înțelegem de minune. El este fabulos, iar eu nu ofer bărbaților calități pe care nu le merită, știi? Dar el este foarte, foarte amabil, este foarte inteligent, foarte talentat și foarte amuzant. Și cred că este destul de chipeș”.
De asemenea, Edwards a declarat că Cher este „uimitoare” cu fiul său, Slash Electric, în vârstă de trei ani, pe care îl are cu fosta parteneră, Amber Rose. Când a fost întrebat ce l-a făcut să se îndrăgostească de cântăreață, el a răspuns: „Doar Cher fiind Cher.”
FOTO: Instagram